Kowi

Kowi nyaéta wadah kawas mangkok paragi meuleum logam: emas, pérak, beusi, alumunium, séng, beling, jeung    bahan séjéna nepikeun ka lééh. Kowi dijieunna tina bahan taneuh tela (taneuh liat), grafit, jeung bahan séjéna, Kowi kudu  mibanda kakuatan mangsana dibeuleum alatan panas anu bakal dihasilkeun pikeun ngalééhkeun logam jeung beling kurang leuwih  500 °C  nepikeun ka  1500 °C, sagigireun tiéta kudu mibanda katahanan tina pangaruh zat kimia, Wangun kowi leutik kawas mangkok pikeun pigaweun sederhan, aya ogé kowi anu mibanda  ukuran leuwih gedé.[Percy, John. Natural Refractory Materials Employed in the Construction of Crucibles, Retorts, Forunaces &c. Metallurgy. London: W. Clowes and Sons, 1861. 208–09. Print. Wangun,  ukuran jeung pariasi kowi rupa-rupa gumantung kana kabutuhan. Kowi mimiti dimekarkeun ku urang Iran jeung Eropa wétan kurang leuwih dina abad ka lima jeung dalapan .
Pigott, Vincent C. "The Neolithic (C.A 7500–5500 B.C) and Caltholithic (C.A 5500–3200 B.C) Periods." The Archaeometallurgy of the Asian Old World. Philadelphia: UPenn Museum of Archaeology, 1999. 73–74. Google Scholar. Web.

Pedaran
Kowi pikeun ngalééhkeun logam utamana dijieun tina taneuh liat- grafit, silikon karbida, jeung sajabana, bahan-bahan éta bisa dipaké pikeun ngalééhkeun logam (cor), silikon karbidamah sagigireun kuat dina nahan panas anu pohara ogé ieu bahan leuwih awét dipakéna.Bahan-bahan pikeun nyieun kowi

Sababaraha katangtuan mangsa nyanghareupan pagawéan anu aya patula patalina jeung kowi:
Mangsa ngangkat kowi tina hawu kudu maké capit anu pas tur méré nah sangkan kowi henteu ragrag, ruksak ogé nyingkahan pibahayaeun ku alatan kacida panasna
Sangkan hente napel dina dasar hawu/tungku, anu engkena ngabalukarkeun kowi hésé dicabut. Leuwih hadé saméméh dibeuleum kowi jeung hawu kudu dibéré tilam/dadasar, bisa waé tina dus atawa  carbon séjéna
Kowi kudu dibedakeun paragi meuleum kaca atawa logam sangkan henteu kakotoran atawa pacampur, ogé ulah poho kudu dibérésihan di mana geus dipaké
Saméméh dipaké kowi anu masih kosong kudu dipanasan heula salila 2 jam dina panas  220 F (104 °C) di mana geus katembong beureum tuluy pareuman heula, antepkeun ngarah kaangin-angin. Ieu maksudna sangkan kowi bener bener garing.
Mangsa geus rengsé maké kowi. Kudu diteundeun dina tempat anu bener-bener garing,  ulah nepikeun kabaseuhan, sangkan kowi henteu gancang ruksak/rengat mangsa dipaké
Ulah pinuh teuing ngeusian bahan kana kowi, sabab panas anu diakibatkeun ku pinuhna bahan  anu lééh  bisa nambahan panas anu luarbiasa pikeun kowi, ieu bisa waé ngabalukarkeun kowi rengat malahan nepi ka beulahna. 
Mangsana bahan keur lééh utamana logam, ieu kacida bahayana ulah nepi ka aya barang séjén anu ancrub/nyakclak ku lantaran bisa waé ngabeledug, kasupkeun cai anu nyakclak, dina hal ieu kudu bener-bener tarapti jeung iatna.Katangtuan ngagunakeun kowi

Tutumbu kaluar
Kowi tina taneuh liat
 Kowi téh jartina 
Bahan-bahan pikeun nyieun kowi 
Tempo ogé
gosali
Piruruhan
Ububan
Capit
Paron
Cangkorah

Dicutat tina

Kategori:Pakakas
Kategori:Parabot